Alkuperänimityksen ja maantieteellisten merkintöjen suojasta annetun neuvoston asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen



Virallinen lehti nro C 063 , 12/03/2002 s. 0025 - 0026



Alkuperänimityksen ja maantieteellisten merkintöjen suojasta annetun neuvoston asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen (2002/C 63/07) Tämä julkaiseminen sisältää oikeuden vastustaa rekisteröintiä mainitun asetuksen 7 artiklassa tarkoitetulla tavalla. Väitteet hakemusta vastaan on tehtävä jäsenvaltion toimivaltaisen viranomaisen välityksellä kuuden kuukauden kuluessa julkaisemisesta. Julkaiseminen perustellaan seuraavilla tekijöillä ja erityisesti 4 kohdan 6 alakohdalla, joiden mukaan hakemus katsotaan perustelluksi asetuksessa (ETY) N:o 2081/92 tarkoitetulla tavalla. NEUVOSTON ASETUS (ETY) N:o 2081/92 REKISTERÖINTIHAKEMUS: 5 ARTIKLA SAN ( ) SMM (x) Asiakirjan kansallinen numero: 398 99 002.6 1. Jäsenvaltion toimivaltainen viranomainen Nimi: Deutsches Patent- und Markenamt Markenabteilung 3.2. Osoite: D-80297 München Puhelin (49-89) 21 95-46 22 Faksi (49-89) 21 95-41 43. 2. Hakijaryhmittymä 2.1 Nimi: Schutzverband Nürnberger Bratwürste e. V. 2.2 Osoite: Rathaus, Hauptmarkt 18, D-90403 Nürnberg 2.3 Kokoonpano: tuottaja/käsittelijä (x) muu ( ) 3. Tuotelaji: Luokka 1.7, lihatuotteet 4. Tavaraerittely (4 artiklan 2 kohdan edellytysten yhteenveto) 4.1 Nimi: Nürnberger Bratwürste/Nürnberger Rostbratwürste. 4.2 Kuvaus: Tiukkaan lampaansuoleen käärityt 7-9 cm pitkät puolikarkeiksi hienonnetut bratwurst-makkarat; yksikköpaino n. 20-25 grammaa. Koostumus: sianliha, josta on karkeasti poistettu rasva, ei paistinosia, suolaamaton (paitsi savustetut bratwurst-makkarat), mausteseos vaihtelee eri perinteisten reseptien välillä, ennen kaikkea meiramin käyttö on tyypillistä. Tuotteessa on oltava vähintään 12 prosenttia muuta lihaproteiinia kuin sidekudosproteiinia, ja absoluuttinen rasvapitoisuus saa olla enintään 35 prosenttia. Lihaproteiinista on oltava vähintään 75 tilavuusprosenttia (histometrisesti mitattuna) tai 80 prosenttia (kemiallisesti mitattuna) muuta kuin sidekudosproteiinia. 4.3 Maantieteellinen alue: Nürnbergin kaupungin alue. 4.4 Alkuperätodisteet: Bratwurst-makkaran valmistus on Nürnbergissa satoja vuosia vanha perinne, jota on todistettavasti harjoitettu vuodesta 1462 lähtien. Nürnbergiläisen bratwurst-makkaran tyypillinen koko on säilynyt ainakin vuodesta 1573 alkaen. Koska Nürnberg sijaitsi kahden tärkeän kauppareitin risteyksessä, siellä oli jo varhain saatavilla mausteita bratwurst-makkaran valmistusta varten. Tällä hetkellä bratwurst-makkaraa valmistaa Nürnbergissä n. 150 teurastamoa ja 6 teollista laitosta. Nürnbergin kaupunki on julkaissut reseptin, harjoittanut tiukkaa valvontaa ja rajoittanut valmistuksen Nürnbergin kaupungin alueeseen, ja täten se on pystynyt varmistamaan, että bratwurst-makkaran ominaisuudet osoittavat sen maantieteellisen alkuperän. 4.5 Valmistusmenetelmä: Hienonnettu liha sekoitetaan mausteiden kanssa tiiviiksi massaksi, joka sullotaan tiukkaan lampaansuoleen. Nürnbergiläinen bratwurst-makkara voidaan myydä keitettynä, valmiiksi käristettynä tai raakana. Tyypillisiä erikoisuuksia ovat myös sipulia ja mausteita sisältävässä etikkaliemessä marinoidut bratwurst-makkarat ja suolatut savustetut bratwurst-makkarat. 4.6 Yhteys maantieteelliseen alkuperään: Tänä päivänäkin jatkuva satoja vuosia vanha bratwurst-makkaran valmistuksen perinne Nürnbergin kaupungin alueella, jo pitkään valvotut korkeat laatustandardit ja näille makkaroille ominainen pieni koko ovat osaltaan vaikuttaneet siihen, että nürnbergiläinen bratwurst-makkara on tunnettu ja arvostettu herkku Saksassa ja koko maailmassa. Goethen ja Jean-Paulin kerrotaan pitäneen makkaran mausta niin paljon, että he olivat pyytäneet lähettämään sitä itselleen postitse. Kuuluisa "Bratwurst-Glöcklein" on saanut 1800-luvun alusta alkaen asiakkaikseen aatelisia ja raharikkaita sekä ulkomailta että kotimaasta. Nykyisin kaupunkikiertoajeluihin kuuluu nürnbergiläisten bratwurst-makkaroiden maistaminen jossakin lukuisista keskustan makkararavintoloista. 4.7 Valvontaelin Bayerische Landesanstalt für Ernährung Postfach 95 01 40 , D - 81517 München Lacon GmbH Weingartenstraße 15 , D - 77654 Offenburg Bayerisches Staatsministerium für Arbeit und Sozialordnung, Familie, Frauen und Gesundheit D - 80792 München 4.8 Merkintä: "Nürnberger Bratwürste g.g.A", "Nürnberger Bratwürste geschützte geographische Angabe", "Nürnberger Rostbratwürste g.g.A." tai "Nürnberger Rostbratwürste geschützte geographische Angabe" 4.9 Kansalliset vaatimukset: Ei ole EY-numero: G/D/00190/2001.02.09. Täydellisen asiakirjan vastaanottopäivä: 14.12.2001.